ເຂດທີ່ເປັນທີ່ໝັ້ນຂອງຝ່າຍຄ້ານ ໃນນະຄອນ Aleppo ອາດຈະສູນເສຍໄປ ໃນບໍ່ເທົ່າໃດ ຊົ່ວໂມງນີ້
ທ່ານນາງ Marianne Gasser ຫົວໜ້າ​ຂອງອົງການ ICRC ​ໃນ​ຊີ​ເຣຍ ​​ກ່າວ​ວ່າ “ພວກ​ເຮົາ​ບໍ່​ສາມາດ​ຊຸກຍູ້ໃຫ້​ໄດ້​ຫຼາຍໄປກວ່າ​ນີ້ ການ​ກະທຳ​ດັ່ງກ່າວ​ຕ້ອງໄດ້​​ເກີດ​ຂຶ້ນດຽວນີ້”
ຄະນະກຳມະການສາກົນຂອງອົງການສະພາກກາແດງ ໄດ້ເຕືອນໃນວັນອັງຄານມື້ນີ້ ກ່ຽວກັບພົນລະເຮືອນຊາວຊີເຣຍຈຳນວນຫຼາຍພັນຄົນ ໃນພາກຕາເວັນອອກຂອງນະຄອນ Aleppo ວ່າ “ບໍ່ມີບ່ອນໃດປອດໄພເພື່ອທີ່ຈະລົບລີ້ອີກແລ້ວ” ແລະຮ້ອງຂໍໃຫ້ພວກໃດທີ່ທຳການຕໍ່ສູ້ຢູ່ໃນທີ່ນັ້ນໃຫ້ປົກປ້ອງພວກເຂົາເຈົ້າດ້ວຍ ກຸ່ມດັ່ງກ່າວໄດ້ເວົ້າຢູ່ໃນຖະແຫຼງການສະບັບນຶ່ງ ໂດຍກ່າວວ່າ ເວລາກຳລັງຈະໝົດລົງທີ່ຈະຫາທາງອອກດ້ານມະນຸດສະທຳ ແລະນັ້ນແມ່ນການຕຽມພ້ອມທີ່ຈະປະຕິບັດ ໃນຂໍ້ຕົກລົງໃດໆກໍຕາມ ທີ່ຈະປົກປ້ອງປະຊາຊົນພົນລະເຮືອນ ກ່ອນອື່ນໝົດ ທ່ານນາງ Marianne Gasser ຫົວໜ້າຂອງອົງການ ICRC ໃນຊີເຣຍ ກ່າວວ່າ ຄຳຮຽກຮ້ອງດັ່ງກ່າວໄດ້ມີຂຶ້ນ ເວລາກອງກຳລັງຂອງປະທານາທິບໍດີຊິເຣຍ ທ່ານ Bashar al-Assad ກົດດັນເພື່ອຈະຍຶດຄືນຫຼາຍເຂດທີ່ເປັນທີ່ໝັ້ນຂອງກຸ່ມຝ່າຍຄ້ານ ໃນພາກຕາເວັນອອກຂອງນະຄອນ Aleppo ການຍຶດຄືນຂົງເຂດດັ່ງກ່າວ ຈະເປັນສັນຍະລັກອັນໃຫຍ່ຫຼວງແລະປ່ອຍໃຫ້ລະບອບຜະເດັດການດັ່ງກ່າວ ພ້ອມທັງພວກໝຸນຫຼັງຕ່າງຊາດ ເຊັ່ນ ຣັດເຊຍ ແລະອິຣ່ານ ເພັ່ງເລັງແສນຍານຸພາບທາງທະຫານຂອງພວກເຂົາໃສ່ທີ່ໝັ້ນ ຕ່າງໆຂອງຝ່າຍກະບົດຢູ່ທາງພາກຕາເວັນຕົກຂອງຊີເຣຍ ໃນຂະນະທີ່ພວກບັນຊາການຂອງຝ່າຍກະບົດແລະບັນດານັກການເມືອງຝ່າຍຄ້ານ ຢືນຢັດວ່າ ການສູນເສຍນະຄອນ Aleppo ຈະບໍ່ເປັນຈຸດຈົບຂອງການລຸກຮືຂຶ້ນ ແຕ່ກໍບໍ່ມີຫຼາຍ ຄົນທໍ່ໃດ ສົງໃສວ່າສົມບັດໃນສະໜາມລົບຈະເປັນສິ່ງຕໍ່ຕ້ານພວກເຂົາ ໂດຍທີ່ລະບອບຜະເດັດການທີ່ວ່ານີ້ ກຳລັງຈະຍຶດເອົາເຂດທີ່ເຫຼືອຢູ່ທີ່ຄວບຄຸມໂດຍ ພວກຫົວຮຸນແຮງໃນພາກຕາເວັນອອກຂອງນະຄອນ Aleppo ໃນບໍ່ເທົ່າໃດຊົ່ວໂມງນີ້ ການປະຕິບັດງານຕ້ານຢັນທີ່ເຂັ້ມແຂງແບບນີ້ ຈະຕ້ອງປ່ຽນແປງຍຸດທະສາດສົງຄາມ ກອງໂຈນ ເພື່ອຈະເຮັດໃຫ້ການການປະຕິວັດເພື່ອປົດປ່ອຍນີ້ມີຊີວິດຢູ່ຕໍ່ໄປໄດ້